




خلاصة من الخلاصة في علوم القرآن
اللغة اليوربا

Ki Ọlọhun foriji oun ati awọn obi rẹ, ati gbogbo awọn ti wọn ran an lọwọ lati tẹ iwe yii jade.





Al-Qur'an Alapọnle
Itumọ rẹ ninu sharia: oun ni ọrọ Ọlọhun, ti O sọ ọ kalẹ fun ojiṣẹ Rẹ, Igbẹhin awọn Anabi Rẹ, Muhammad – ki ikẹ ati ọla Ọlọhun maa ba a - ti ọrọ naa bẹrẹ pẹlu Suratu Al-Fatihah, ti o si pari pẹlu Surat An-Nas.

A le ṣe afiti Al-Qur'an si: 
(1) ọdọ Ọlọhun nitoripe ọrọ Rẹ ni ní tootọ, ní gbolohun ati ní itumọ.
(2) ọdọ Jibril: ((Dájúdájú (al-Ƙur’ān) ni ọ̀rọ̀ (tí A fi rán Jibrīl) Òjíṣẹ́, alápọ̀n-ọ́nlé, alágbára)) (At-takwir)
(3) ọdọ Anabi - ki ikẹ ati ola Ọlọhun maa ba a - ((Dájúdájú al-Ƙur’ān ni ọ̀rọ̀ (tí A fi rán) Òjíṣẹ́, alápọ̀n-ọ́nlé, Kì í ṣe ọ̀rọ̀ eléwì)) (Al-Haaqqah)

Ninu awọn orukọ Al-Qur'an ni:
(1) Al-Qur’an: ti o tumọ si oluka, oluko nnkan jọ tabi nnkan ti a ka, ti a ko jọ.
(2) Az-zikir: awọn waasi ati awọn ikilọ wa ninu rẹ, ati awọn nnkan ti gbogbo eniyan niilo fun ọrọ igbesi aiye wọn ati ni ọjọ ikẹyin. Ati pe Al-kur'an jẹ nnkan ti o ni ọla ati ipo tó ga.
(3) Al-furqan: o ṣe opinya laarin otitọ ati irọ.
(4) Al-kitaab: o ṣe akojọpọ awọn itan oriṣiriṣi, awọn idajọ, ati awọn iroyin.
(5) Al-tanzeel: wọn sọ ọ kale láti ọ̀dọ̀ Ọlọhun sí gbogbo eniyan.

      Ninu awọn iroyin Al-Qur'an ni pe:
(1) O tobi: ((àti al-Ƙur’ān Ńlá)) (Al-Hijir:87) 
(2) Tira ìbùkún ni: ((Èyí ni Tírà ìbùkún tí A sọ̀kalẹ̀ fún ọ)) (Sood:29) 
(3)  Alapọnle ni: ((Dájúdájú al-Ƙur’ān ni n̄ǹkan kíké alápọ̀n-ọ́nlé)) (Al-Waakiha:77) 
(4) O n ṣe itọsọna si ọna ti o tọ julọ: ((Dájúdájú al-Ƙur’ān yìí, ó ń fini mọ̀nà sí ọ̀nà tààrà)) (Al-Is'raa:9) 
(5) O maa n lapa pupọ: ((Tí ó bá jẹ́ pé A sọ al-Ƙur’ān yìí kalẹ̀ sórí àpáta ni, dájúdájú o máa rí i tí ó máa wálẹ̀, tí ó máa fọ́ pẹ́tẹpẹ̀tẹ fún ìpáyà Allāhu)) (Al-Hash'r:21)
(6) ((àlàyé fún gbogbo n̄ǹkan, ìmọ̀nà, ìkẹ́ àti ìró ìdùnnú)) (An-Nah'l:89).
























Ọrọ ṣoki nipa awọn Surah ati aayah Al-Qur'an

     Onka awọn Surah ti o wa ninu Al-Qur’an jẹ 114
Onka  awọn aayah ti o wa ninu Al-Qur'an jẹ 6236
Onka awọn Juzhu ti o wa ninu Al-Qur’an jẹ 30
Onka awọn Hizb ti o wa ninu Al-Qur’an jẹ 60
Onka idakan idamẹrin ti o wa ninu Hizb jẹ 4
Onka idakan idamẹjọ ti o wa ninu Hizb jẹ 8
Onka idakan idamẹjọ ti o wa ninu Al-Qur'an jẹ 480
Surah alakọkọ ninu Al-Qur'an ni Al-Fatihah
Surah ti o kẹhin ninu Al-Qur’an ni An-Nas
     Awọn surah ti o kuru ju ni: Al-Asr, An-Nasr, ati Al-Kauthar.
Onka aayah inu surah ti o kuru ju ni 3.
Surah ti o gun julọ ni Al-Baqarah.
Onka aayah inu surah ti o gun julọ ni 286.
Aayah ti o tobi julọ ni Ayat al-Kursiyy.
Aayah ti o gun julọ ni Ayat al-Dain.
Surah ti o tobi julọ ninu Al-Qur’an ni Al-Fatihah.
Surah kan tí kòní Bismillahi ni At-Taubah.
Surah kan ti ó ni Bismillahi meji ni An-Naml.
     Onka awọn surah Makkiyyah jẹ 86.
     Onka awọn surah Madaniyyah jẹ 28.
     Onka awọn iforikanlẹ jẹ 15.
     Onka awọn surah ti o bẹrẹ pẹlu Al-Hamdu jẹ 5.
     Onka awọn surah ti o bẹrẹ pẹlu Tasbeeh jẹ 7.
     Onka awọn surah ti o bẹrẹ pẹlu ibura jẹ 15.
     Onka awọn surah ti o bẹrẹ pẹlu gbolohun "Inna" jẹ 4
Aayah akọkọ ti o sọkalẹ ni awọn ibẹrẹ suratul Al-Alaq
Aayah ti o gbẹhin sọkalẹ ni aayah 281 ninu Al-Baqarah.
Surah ti o gbẹhin sọkalẹ ni An-Nasr
Akọkọ awọn surah Al-Mufassal ni Al- Mursalaat
Igbẹyin awọn surah Al-Mufassal ni An-Nas.
Surah Makkiyyah ati Surah Madaniyyah
     Pipin Al-Qur’an si Makkiyyah ati Madaniyyah
Awọn onimimo pin Al-Qur'an si ipin meji latara akoko ti o sọkalẹ:
(1) Makkiyyah: surah ti o sọkalẹ siwaju Hijra, koda ki o sọkalẹ si ibi ti kii ṣe Makkah.
(2) Madaniyyah: surah ti o sọkalẹ lẹyin Hijra, koda ki o sọkalẹ si Makkah.
     Iyatọ ti o wa laarin Makkiyyah ati Madaniyyah pín sí ọna meji:
(1) Ọna igbe ọrọ kalẹ: eyii ti o pọ ju lara awọn Makkiyyah ni pé ọna igbe ọrọ kale maa n lagbara pupọ, ọna ibani sọrọ sì maa n lekoko.
Eyii ti o pọ ju lara awọn Makkiyyah ni kikuru awọn aayah wọn, ati fifi ẹri ọrọ mulẹ pẹlu agbara.
(2) Nnkan ti ọrọ dá lé lórí: eyii ti o pọju lara Makkiyyah ni sisọrọ nipa imọ Ọlọhun ni ọkan ṣoṣo ati nini adisọkan rẹ, ṣugbọn Madaniyyah maa n ṣe alaye awọn ijọsin ati awọn ọna ibaṣepọ laarin awọn eniyan.
Eyii ti o pọju lara Madaniyyah ni sisọrọ pupọ nipa jihad ati awọn munafiki.

Opo ofin:
 Ipilẹ ni pe awọn surah Makkiyyah, gbogbo aayah wọn ni Makkiyyah, awọn surah Madaniyyah naa, gbogbo aayah wọn ni Madaniyyah, a kò nii gba pe wọ́n ṣe ayaafi aayah kan ninu wọn a fi pẹlu ẹri ti o fi ẹsẹ mulẹ, ti o sì lalaafia.

     Ninu awọn ami ti a ma maa fi dá Makkiyyah mọ yatọ si Madaniyyah ni pé:
(1) gbogbo surah ti o ba ti bẹrẹ pẹlu awọn arafi ẹlẹyọ kọọkan, surah makkiyyah ni wọn ayaafi Al-Baqarah ati Al-Imran.
(2) Gbogbo surah ti gbolohun "Kalla" ba ti wa ninu rẹ, surah Makkiyyah ni wọn, ayafi Al-Takathur.
(3) Gbogbo surah ti iforikanlẹ ba ti wa ninu rẹ, surah Makkiyyah ni.
(4) Gbogbo surah ti o ba ti bẹrẹ pẹlu ibura, surah Makkiyyah ni.
(5) Gbogbo suran ti o ba ti bẹrẹ pẹlu gbolohun "Al-Hamd", surah Makiyyah ni.
(6) Gbogbo surah ti itan awọn anabi ba ti wa ninu rẹ lẹkun rẹrẹ, surah Makkiyyah ni wọn ayaafi Surat Al-Baqarah.
(7) Gbogbo surah ti gbolohun (Yaa ayyuha naas) ba ti wa ninu rẹ, tí kòsí (Yaa ayyuha ladhina aamanu) ninu rẹ, surah Makkiyyah ni.
(8) Gbogbo surah ti (Yaa ayyuha ladhina aamanu) ba ti wa ninu rẹ, tí kòsí (Yaa ayyuha naas) ninu rẹ, surah Madaniyyah ni.
(9) Gbogbo surah ti ọrọ nipa awọn munafiki ba ti wa ninu rẹ, surah Madaniyyah ni wọn ayaafi Suratu Al-Ankabuut ti iyapa ẹnu wa lori rẹ.
(10) Gbogbo surah ti alaye ijiya ti a ṣe lofin tabi alaye ọranyan ba ti wa ninu rẹ, Madaniyyah ni.

     Awọn anfaani ti o wa nibi mimọ Makkiyyah ati Madaniyyah.
(1) Iṣafihan Balaaga Al-Qur’an.
(2) Iṣafihan ọgbọn ati oye ofin sharia
(3) Kíkọ́ àwọn olupepe si ẹsin Ọlọ́hun lẹ́kọ̀ọ́ àti títọ́ wọn si ọnà ododo.
(4) Ṣiṣe adayanri awọn aayah ti ó pa aayah miiran rẹ́ sí awọn aayah ti wọ́n parẹ.

Awọn ẹkọ kika Al-Qur’an
Iṣesi Anabi – ki ikẹ ati ọla Ọlọhun maa ba a - pẹlu Al-Qur’an
 Ibn al-Qayyim - ki Ọlọhun yọnu si - sọ pe: "Anabi - ki ike ati ọla Ọlọhun maa ba a – ni Hizb kan ti o maa n ka ninu Al-Qur’an, ko si kii n fi i silẹ, o maa ń ka a pẹlẹpẹlẹ, kìí ṣe kánjúkánjú, bi ko se pe, ó maa n kà á ní ifọsiwẹwẹ ní arafi kọọkan, o maa n ka Al-Qur'an ni aayah aayah, o si maa n fa awọn arafi maddi gun... o maa n ṣe ahuzu billah mina shaitaani Rajeem ki o to bẹrẹ si nii ka Al-Qur'an ..., o fẹran lati maa gbọ Al-Qur’an ti ẹlomiran ba n ka a ... o man n ka Al-Qur’an ni iduro, ijoko, ibusun, ati ni ipo aluwala tabi ni ipo ẹgbin kekere, Ko si nnkan ti o le di lọwọ lati ma ka Al-Qur'an ayaafi Janaba, o maa n ranmu ke Al-Qur'an, o si maa n dá ohun rẹ pada pẹlu Al-Qur'an nigba miran".

Awọn ẹkọ ti o ṣe pataki ki a mulo nibi kika Al-Qur’an
(1) Aniyan ododo ati mimọ pẹlu Ọlọhun, nitorin a kò gbọdọ ka Al-Qur'an nitori ki awọn eniyan le sọ pe: o mọ kurani ka, tabi fun idi miiran.
(2) Ibọwọ fun Al-Qur’an ati fifi ọkan si kika rẹ de bii pe ko nii si irori Kankan ninu ọkan nigba ti a ba n ka a.
(3) Rironu si  ohun ti a nka ati wiwa agbọye awọn itumọ ti Ọlọhun gbalero ninu rẹ.
(4) Fifi pako ṣe imọtoto ẹnu lati fi ṣe apọnle fun Al-Qur’an.
(5) Ṣiṣe ahuzu billahi mina shaitaani Rajeem ṣaaju ki a to ka Al-Qur'an.
(6) Kika awọn aayah ti a ba fẹ ni akatunka pẹlu aniyan lati ronu si itumọ wọn daada.
(7) Sisun ẹkun nigbati a ba nka Al-Qur’an ati nigbati a ba n gbọ ọ.
(8) Ifọkan si awọn aayah rẹ nipa bibeere lọwọ Ọlọhun tabi wiwa aabo Rẹ, ati iru bẹẹ.
(9) Jijina si ẹrin, erepa, fifi ọwọ ṣere, ati iru bẹẹ.
(10) Dida kika Al-Qur'an duro nigba ti a ba fẹ ya; nitori pe Ọlọhun wa ni a n ba sọrọ.
(11) Didun ohun pẹlu Al-Qur’an; nitori pe yoo le kosi inu ọkan daada.
(12) Didunnimọ awọn ofin kika Al-Qur'an, gẹgẹbi awọn onimimọ ṣe gbe kalẹ.
(13) Kika Al-Qur'an lọdọ agba alfa onimọ kurani lẹẹkan lọdun, gẹgẹbi Anabi - ki ikẹ ati ọla Ọlọhun maa ba a - ṣe maa n kẹkọ lọdọ jibreel.

Pataki gbigbọ Al-Qur’an
Ninu awọn iwa Anabi – ki ikẹ ati ọla Ọlọhun maa ba a - ni gbigbọ Al-Qur’an lati ọdọ ẹlomiiran. Hadith ti o wa ninu tira Sahih mejeeji sọ pe Anabi - ki ikẹ ati ọla Ọlọhun maa ba a - sọ fun Ibn Mas’ud pe: “Ka Al-Qur’an fun mi”, Mo sọ pe: "Ṣe emi yoo ka a fun ọ ti o si jẹ pe iwọ ni wọ́n sọ ọ kalẹ fun?" O sọ pe: "Mo nifẹ ki n maa gbọ lati ọdọ ẹlomiran ni." ((Nígbà tí wọ́n bá gbọ́ ohun tí A sọ̀kalẹ̀ fún Òjíṣẹ́ náà, o máa rí ẹyinjú wọn tí ó máa damije)).

Ṣe obinrin ti n ṣe nkan oṣu le ka Al-Qur'an? 
   Sheikul-Islam Ibn Taimiyyah - ki Ọlọhun yọnu si - sọ pe: “Kòsí ẹri tó han, to si lalaafia ti o kọ̀ fún obinrin ti nṣe nkan oṣu lọwọ pe ki o ma ka Al-Qur'an... O daju pe awọn obinrin nṣe nkan oṣu ni asiko Anabi - ki ikẹ ati ọla Ọlọhun maa ba a - kò sì kọ̀ fun wọn pe ki wọ́n ma ka Al-Qur’an, gẹgẹbi kò ṣe kọ̀ fun wọn pe ki wọn ma ṣe zikiri ati adura”.

